Readme για HP Deskjet Consumer

Τελευταία ενημέρωση: 28 Μαρτίου 2007

Σας ευχαριστούμε για την αγορά του προϊόντος HP. Ανατρέξτε σε αυτό το έγγραφο κατά την εγκατάσταση και χρήση του υλικού και του λογισμικού HP Deskjet. Περιέχει σημαντικές πληροφορίες οι οποίες μπορούν να είναι διαθέσιμες μόνο μετά την ολοκλήρωση της ηλεκτρονικής βοήθειας και του έντυπου Οδηγού χρήσης.

Η τοποθεσία της HP στο Web παρέχει πρόσθετες πληροφορίες υποστήριξης, ενημερώσεων λογισμικού, εγκατάστασης/κατάργησης εγκατάστασης λογισμικού, συχνών ερωτήσεων, υποστήριξης καινούριων λειτουργικών συστημάτων και γενικές πληροφορίες υποστήριξης για το προϊόν HP Deskjet που έχετε αγοράσει. Η σύνδεση για την τοποθεσία της HP στο Web είναι http://www.hp.com/support.

### Περιεχόμενα

Εγκατάσταση και απαιτήσεις συστήματος

> Ελάχιστες απαιτήσεις για όλα τα συστήματα

> Ελάχιστες απαιτήσεις για συστήματα Windows

> Γενικές πληροφορίες εγκατάστασης και ρύθμισης

> Microsoft Windows Service Packs

Εγκατάσταση

> Πολλαπλά προϊόντα απεικόνισης της HP

> Προβλήματα εγκατάστασης

Αντιμετώπιση προβλημάτων

> Δεν είναι δυνατή η αναγνώριση της συσκευής

> Εφαρμογές απεικόνισης HP Photosmart

### Eγκατάσταση και απαιτήσεις συστήματος

Η ενότητα αυτή περιέχει πληροφορίες για διάφορες απαιτήσεις τις οποίες πρέπει να πληροί το σύστημά σας πριν μπορέσετε να εγκαταστήσετε αυτό το πακέτο λογισμικού.

### Ελάχιστες απαιτήσεις για όλα τα συστήματα

- Μονάδα CD-ROM ή DVD-ROM
- Διαθέσιμη θύρα USB και καλώδιο USB
- Οθόνη SVGA 800 x 600 με 16 bit χρώματος (συνιστώνται 32 bit χρώματος), συνιστάται Adobe® Acrobat® Reader 5 ή νεότερη έκδοση
- Για εκτυπωτή All-in-One: Για πλήρως έγχρωμη σάρωση απαιτείται επιπλέον χώρος 50 MB στον σκληρό δίσκο
- Συνιστάται πρόσβαση στο Internet
- 700 MB διαθέσιμος χώρος στο δίσκο για εγκατάσταση λογισμικού (HP Deskjet D Series)
- 900 MB διαθέσιμος χώρος στο δίσκο για εγκατάσταση λογισμικού (HP Deskjet F Series)
- Microsoft® Internet Explorer® 6 ή μεταγενέστερος

### Ελάχιστες απαιτήσεις συστήματος

- Microsoft® Windows® Vista

- Ένας σύγχρονος επεξεργαστής 800 MHz 32 bit (x86) ή 64 bit (x64) (συνιστάται 1 GHz η ισχυρότερος)
- 512 MB RAM (συνιστάται 1 GB ή μεγαλύτερη)

- Microsoft Windows XP Home, XP Professional, XP Professional x64 Edition, XP Media Center Edition, XP Starter Edition και Tablet PC Edition

- Οποιοσδήποτε επεξεργαστής Intel® Pentium® II, Celeron® ή συμβατός, 233 MHz (συνιστάται Pentium III 300 MHz ή ισχυρότερος)
- 128 MB RAM (συνιστάται 256 MB ή μεγαλύτερη)

- Microsoft Windows XP Professional x64 Edition

- Οποιοσδήποτε επεξεργαστής AMD® Athlon 64, AMD Opteron, Intel Xeon με υποστήριξη Intel EM64T, Intel Pentium 4 με υποστήριξη Intel EM64T
- 256 MB RAM (συνιστάται 512 MB ή μεγαλύτερη)

- Microsoft Windows 2000 (Service Pack 3 ή νεότερο)*

- Υποστηρίζεται μια βασική λύση εκτύπωσης HP (και σάρωσης εάν έχετε εκτυπωτή All-in-One). (Η πλήρης λύση λογισμικού HP Photosmart δεν υποστηρίζεται στα Windows 2000)
- Οποιοσδήποτε επεξεργαστής Intel® Pentium® II, Celeron® ή συμβατός, 233 MHz (συνιστάται Pentium III 300 MHz ή ισχυρότερος)
- 64 MB RAM (συνιστάται 128 MB ή μεγαλύτερη)

(Δεν υποστηρίζει Windows 95, 98, 98 Second Edition, Me, 3.1, NT® 4.0, DOS, 2003 Server).

### Γενικές πληροφορίες εγκατάστασης και ρύθμισης

- Για την εγκατάσταση ή την κατάργηση εγκατάστασης του λογισμικού HP Photosmart απαιτούνται διαχειριστικά δικαιώματα.
- Το λογισμικό HP Photosmart υποστηρίζει ευρύ φάσμα προϊόντων της HP. Το λογισμικό HP Photosmart εγκαθίσταται από προεπιλογή στο φάκελο C:\Program Files\HP. Μπορείτε να αλλάξετε το φάκελο εγκατάστασης κατά την πρώτη εγκατάσταση του HP Photosmart στον υπολογιστή. Για τις επόμενες εγκαταστάσεις άλλων προϊόντων HP που χρησιμοποιούν το λογισμικό HP Photosmart, θα χρησιμοποιηθεί αυτόματα ο ίδιος φάκελος με την πρώτη εγκατάσταση. Για να αλλάξετε το φάκελο όπου είναι εγκατεστημένο το λογισμικό απεικόνισης HP, πρέπει πρώτα να καταργήσετε την εγκατάσταση όλων των συσκευών απεικόνισης HP καθώς και του λογισμικού HP Photosmart και έπειτα να εγκαταστήσετε ξανά όλες τις συσκευές απεικόνισης ΗΡ και το λογισμικό HP Photosmart.
- Το λογισμικό HP Photosmart θα εγκατασταθεί στην ίδια γλώσσα που χρησιμοποιήθηκε κατά την προηγούμενη εγκατάσταση στο ίδιο σύστημα. Εάν θέλετε να αλλάξετε τη γλώσσα του λογισμικού HP Photosmart, πρέπει πρώτα να καταργήσετε την εγκατάσταση του λογισμικού για κάθε συσκευή που χρησιμοποιεί το HP Photosmart και την εγκατάσταση του ίδιου του HP Photosmart και έπειτα να το εγκαταστήσετε ξανά. Το λογισμικό HP Photosmart θα εγκατασταθεί από προεπιλογή στη γλώσσα του λειτουργικού συστήματος του υπολογιστή (εφόσον αυτή η γλώσσα υποστηρίζεται από το λογισμικό HP Photosmart).
- Η λειτουργικότητα του λογισμικού HP Photosmart σε συστήματα που πληρούν οριακά τις ελάχιστες απαιτήσεις συστήματος θα είναι περιορισμένη. Η χρήση πολλών φωτογραφιών ή βίντεο απαιτεί σύστημα που να πληροί τις ελάχιστες απαιτήσεις συστήματος για αποδεκτή απόδοση και αξιοπιστία.

### Microsoft Windows Service Packs

Η Microsoft δημοσιεύει τακτικά Service Pack τα οποία περιέχουν ενημερώσεις και διορθώσεις λειτουργικών συστημάτων που έχουν εκδοθεί. Τα Service Pack των Windows 2000 και XP διατίθενται από την τοποθεσία Web της Microsoft. Μεταβείτε στη διεύθυνση http://www.microsoft.com για λήψη των ενημερώσεων.

### Εγκατάσταση

Πολλαπλά προϊόντα απεικόνισης της HP

Όταν πραγματοποιείται εγκατάσταση πολλαπλών παρουσιών της ίδιας συσκευής, στο Κέντρο λειτουργιών ΗΡ εμφανίζονται δύο καταχωρήσεις. Συνήθως, η πρώτη παρουσία της συσκευής που έχει εγκατασταθεί φέρει το όνομα της συσκευής (για παράδειγμα, HP Deskjet X series) και η δεύτερη παρουσία ονομάζεται "αντίγραφο 1". Μπορείτε να τις μετονομάσετε μεταβαίνοντας στο φάκελο του εκτυπωτή και αλλάζοντας το όνομα κάθε καταχώρησης. Για παράδειγμα, “HP Deskjet X - home” και “HP Deskjet X - work.” Αλλάζοντας αυτές τις καταχωρήσεις αλλάζει και το όνομα του εικονιδίου κατάστασης και του καταλόγου συσκευών στο Κέντρο λειτουργιών ΗΡ.

### Προβλήματα εγκατάστασης

### Αποκατάσταση μετά από αποτυχημένη εγκατάσταση

Εάν η εγκατάσταση απέτυχε, η ΗΡ συνιστά να διαβάσετε τις πληροφορίες αντιμετώπισης προβλημάτων στην έντυπη τεκμηρίωση. Εάν εξακολουθείτε να αντιμετωπίζετε προβλήματα, μεταβείτε στη διεύθυνση http://www.hp.com/support για περισσότερες προτάσεις αντιμετώπισης μιας αποτυχημένης εγκατάστασης.

### Αντιμετώπιση προβλημάτων

Για περισσότερη βοήθεια στην αντιμετώπιση προβλημάτων, ανατρέξτε στις πληροφορίες αντιμετώπισης προβλημάτων στην ηλεκτρονική ή την έντυπη τεκμηρίωση η οποία συνοδεύει τη συσκευή σας, ή επισκεφθείτε την τοποθεσία υποστήριξης της ΗΡ στο Web, στη διεύθυνση http://www.hp.com/support.

### Δεν είναι δυνατή η αναγνώριση της συσκευής

Εάν η συσκευή σας δεν αναγνωρίζεται:

- Βεβαιωθείτε ότι το καλώδιο USB είναι σωστά συνδεδεμένο. Αποσυνδέστε το καλώδιο USB, ελέγξτε το άκρο του και προσαρμόστε το στη θύρα USB. Βεβαιωθείτε ότι το έχετε συνδέσει σωστά. Εισαγάγετε πλήρως το ένα άκρο του καλωδίου USB στη θύρα USB της συσκευής HP και το άλλο άκρο στο πίσω μέρος του υπολογιστή. Βεβαιωθείτε ότι έχετε συνδέσει το καλώδιο USB στη θύρα USB στο πίσω μέρος της συσκευής. Ορισμένες συσκευές, όπως οι εκτυπωτές Deskjet, διαθέτουν θύρα USB στην μπροστινή πλευρά για απευθείας σύνδεση με φωτογραφική μηχανή. Αυτή η μπροστινή θύρα USB δεν μπορεί να χρησιμοποιηθεί για σύνδεση της συσκευής με τον υπολογιστή.
- Βεβαιωθείτε ότι η συσκευή είναι ενεργοποιημένη. Οι συσκευές δεν μπορούν να αναγνωριστούν όταν είναι εκτός λειτουργίας.
- Δοκιμάστε να συνδέσετε το καλώδιο USB σε διαφορετική υποδοχή σύνδεσης USB του υπολογιστή.
- Βεβαιωθείτε ότι το καλώδιο USB δεν έχει μήκος μεγαλύτερο από 5 μέτρα (16 πόδια).

Εάν η συσκευή σας περιλαμβάνει Οδηγό εγκατάστασης, διαβάστε τον προσεκτικά για λεπτομέρειες σχετικά με το πώς να συνδέσετε τη συσκευή στον υπολογιστή.

### Εφαρμογές απεικόνισης HP Photosmart

Ενδέχεται να υπάρχουν εγκατεστημένα το HP Photosmart Premier, HP Photosmart Essential και το HP Photosmart Express, ανάλογα με τον αριθμό των συσκευών HP που έχετε και τις επιλογές εγκατάστασης που έχετε ορίσει. Όλες οι εφαρμογές μπορούν να εγκατασταθούν ταυτόχρονα και με ασφάλεια στον ίδιο υπολογιστή, ενώ μπορείτε να χρησιμοποιήσετε οποιαδήποτε από τις εφαρμογές ανάλογα με τις προτιμήσεις σας.

### Πληροφορίες άδειας χρήσης λογισμικού

- Αναλυτής Expat XML (χρησιμοποιείται εσωτερικά από το λογισμικό HP)

Copyright (c) 1998, 1999, 2000 Thai Open Source Software Center Ltd.

Με το παρόν δίνεται άδεια, χωρίς καμία χρέωση, σε οποιονδήποτε φέρει αντίγραφο αυτού του λογισμικού και τα σχετικά αρχεία τεκμηρίωσης (το "Λογισμικό"), να χρησιμοποιεί το Λογισμικό χωρίς περιορισμούς, όπου συμπεριλαμβάνονται ενδεικτικά περιορισμοί στα δικαιώματα χρήσης, αντιγραφής, τροποποίησης, συγχώνευσης, δημοσίευσης, διανομής, υπο-άδειας ή/και πώλησης αντιγράφων του Λογισμικού, υπό τις παρακάτω προϋποθέσεις:

Να περιλαμβάνονται οι παραπάνω σημειώσεις πνευματικών δικαιωμάτων και άδειας σε όλα τα αντίγραφα ή επιμέρους τμήματα του Λογισμικού.

ΤΟ ΛΟΓΙΣΜΙΚΟ ΠΑΡΕΧΕΤΑΙ "ΩΣ ΕXEI", ΧΩΡΙΣ ΚΑΜΙΑ ΕΓΓΥΗΣΗ, ΡΗΤΗ Ή ΣΙΩΠΗΡΗ, ΣΥΜΠΕΡΙΛΑΜΒΑΝΟΜΕΝΩΝ ΕΝΔΕΙΚΤΙΚΑ ΤΩΝ ΕΓΓΥΗΣΕΩΝ ΕΜΠΟΡΕΥΣΙΜΟΤΗΤΑΣ, ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ ΚΑΙ ΜΗ ΠΑΡΑΒΙΑΣΗΣ ΔΙΚΑΙΩΜΑΤΩΝ. ΣΕ ΚΑΜΙΑ ΠΕΡΙΠΤΩΣΗ ΟΙ ΣΥΝΤΑΚΤΕΣ Ή ΟΙ ΚΑΤΟΧΟΙ ΤΩΝ ΠΝΕΥΜΑΤΙΚΩΝ ΔΙΚΑΙΩΜΑΤΩΝ ΔΕΝ ΦΕΡΟΥΝ ΕΥΘΥΝΗ ΓΙΑ ΟΠΟΙΑΔΗΠΟΤΕ ΑΞΙΩΣΗ, ΖΗΜΙΑ ‘Η ΑΛΛΗ ΥΠΑΙΤΙΟΤΗΤΑ, ΑΚΟΜΑ ΚΑΙ ΑΝ ΟΡΙΖΟΝΤΑΙ ΜΕ ΣΥΜΦΩΝΙΑ, ΑΔΙΚΗΜΑ ‘Η ΑΛΛΟ, ΠΟΥ ΝΑ ΠΡΟΕΡΧΟΝΤΑΙ ΑΠΟ Ή ΝΑ ΣΧΕΤΙΖΟΝΤΑΙ ΜΕ ΤΟ ΛΟΓΙΣΜΙΚΟ, ΤΗ ΧΡΗΣΗ ΤΟΥ, Ή ΑΛΛΕΣ ΕΝΕΡΓΕΙΕΣ ΑΝΑΦΟΡΙΚΑ ΜΕ ΤΟ ΛΟΓΙΣΜΙΚΟ.

Οι επωνυμίες Windows® και Microsoft Windows® είναι εμπορικά σήματα κατατεθέντα της Microsoft Corp. στις Η.Π.Α. Copyright(c) Hewlett-Packard Co. 2006. Οι πληροφορίες αυτές μπορεί να αλλάξουν χωρίς ειδοποίηση και παρέχονται “ως έχουν” χωρίς εγγύηση. Η Hewlett-Packard δεν θα φέρει ευθύνη για οποιαδήποτε άμεση, έμμεση, ειδική, τυχαία ή παρεπόμενη ζημία σε σχέση με τη χρήση αυτού του υλικού.

Αρχή της σελίδας