HP Deskjet -sarjan kuluttajaversion lueminut-tiedosto

Päivitetty viimeksi: 28. maaliskuuta, 2007

Kiitos HP:n tuotteen hankkimisesta. Lue tämä asiakirja HP Deskjet -laitteen ja -ohjelmiston asennuksen ja käytön aikana. Tämä asiakirja sisältää tärkeitä tietoja, jotka ovat tulleet saataville vasta käytönaikaisten ohjeiden ja painetun käyttöoppaan valmistumisen jälkeen.

HP:n Web-sivustossa on lisätietoja tuesta, ohjelmistopäivityksistä, ohjelmistojen asennuksesta ja asennuksen poistosta, vastaukset useimmin kysyttyihin kysymyksiin, uusi käyttöjärjestelmätuki ja yleisiä tietoja hankkimastasi HP Deskjet -tuotteesta. Linkki HP:n web-sivustoon on http://www.hp.com/support.

### Sisällys

Asennus ja järjestelmävaatimukset

> Kaikkien järjestelmien vähimmäisvaatimukset

> Windows-järjestelmien vähimmäisvaatimukset

> Yleisiä asennustietoja

> Microsoft® Internet Explorer® 6 tai uudempi

Asennus

> Useita HP:n kuvankäsittelytuotteita

> Asennusongelmat

Vianmääritys

> Laitetta ei tunnisteta

> HP Photosmart -kuvankäsittelysovellukset

### Asennus ja järjestelmävaatimukset

Tässä osassa on tietoja vaatimuksista, jotka järjestelmän on täytettävä, jotta tämä ohjelmistopakkaus voidaan asentaa.

### Kaikkien järjestelmien vähimmäisvaatimukset

- CD-ROM- tai DVD-ROM-asema
- Vapaa USB-portti ja USB-kaapeli
- SVGA 800 x 600 -näyttö, 16-bittiset värit (32-bittiset värit suositeltavia), Adobe® Acrobat® Reader 5 tai uudempi suositeltava
- All-in-One-laitteiden täysväriskannaus vaatii 50 Mt lisää kiintolevytilaa
- Internet-yhteys suositeltava
- 700 Mt vapaata tilaa kiintolevyllä ohjelmiston asennusta varten (HP Deskjet D Series)
- 900 Mt vapaata tilaa kiintolevyllä ohjelmiston asennusta varten (HP Deskjet F Series)
- Microsoft® Internet Explorer® 6 tai uudempi

### Järjestelmän vähimmäisvaatimukset

- Microsoft® Windows® Vista

- Moderni 800 MHz:n 32-bittinen (x86) tai 64-bittinen (x64) prosessori (vähintään 1 GHz suositeltava)
- 512 Mt RAM-muistia (vähintään 1 Gt suositeltava)

- Microsoft Windows XP Home, XP Professional, XP Professional x64 Edition, XP Media Center Edition, XP Starter Edition ja Tablet PC Edition

- Mikä tahansa Intel® Pentium® II-, Celeron®- tai yhteensopiva prosessori, 233 MHz (vähintään 300 MHz:n Pentium III suositeltava)
- 128 Mt RAM-muistia (vähintään 256 Mt suositeltava)

- Microsoft Windows XP Professional x64 Edition

- Mikä tahansa AMD® Athlon 64, AMD Opteron, Intel Xeon ja Intel EM64T-tuki, Intel Pentium 4 ja Intel EM64T-tuki
- 256 Mt RAM-muistia (suosituksena vähintään 512 Mt)

- Microsoft Windows 2000 (Service Pack 3 tai uudempi)*

- Tuetaan HP:n perustulostusratkaisua (ja All-in-One-laitteissa perusskannausratkaisua). (Täydellinen HP Photosmart -ohjelmistoratkaisu ei ole tuettu Windows 2000:ssa)
- Mikä tahansa Intel® Pentium® II-, Celeron®- tai yhteensopiva prosessori, 233 MHz (vähintään 300 MHz:n Pentium III suositeltava)
- 64 Mt RAM-muistia (suosituksena vähintään 128 Mt)

(Windows 95, 98, 98 Second Edition, Me, 3.1, NT® 4.0, DOS ja 2003 Server eivät ole tuettuja.)

### Yleisiä asennustietoja

- HP Photosmart -ohjelmiston asentaminen vaatii järjestelmänvalvojan oikeudet.
- HP Photosmart -ohjelmisto tukee useita HP:n tuotteita. Oletusasetus on, että HP Photosmart -ohjelmisto asennetaan kansioon C:\Program Files\HP. Tätä asennuskansiota voi muuttaa, kun HP Photosmart -ohjelmisto asennetaan tietokoneeseen ensimmäisen kerran. Myöhemmät HP:n tuotteiden asennukset käyttävät automaattisesti samaa kansiota kuin ensimmäinen asennus. Jos HP:n kuvankäsittelyohjelmistojen asennuskansiota halutaan muuttaa, kaikkien HP:n kuvankäsittelylaitteiden ja HP Photosmart -ohjelmistojen asennus on ensin poistettava. Sitten HP:n kuvankäsittelylaitteet ja HP Photosmart -ohjelmisto on asennettava uudelleen.
- HP Photosmart -ohjelmiston asennuskieleksi valitaan automaattisesti sama kieli kuin samassa järjestelmässä olevassa aiemmassa asennuksessa. Jos HP Photosmart -ohjelmistojen kieltä halutaan muuttaa, kaikkien HP Photosmart -ohjelmistoa käyttävien laitteiden ohjelmiston asennus on ensin poistettava. Sitten on poistettava itse HP Photosmart -ohjelmisto ja asennettava se uudelleen. Oletusasetus on, että HP Photosmart -ohjelmiston asennuskieleksi valitaan tietokoneen käyttöjärjestelmän kieli (jos HP Photosmart -ohjelmisto tukee kyseistä kieltä).
- HP Photosmart -ohjelmiston toiminnot ovat rajoitettuja niissä järjestelmissä, jotka ovat vain järjestelmän vähimmäisvaatimusten mukaisia. Monien kuvien tai videoiden suorituskykyinen ja luotettava käyttö edellyttää järjestelmää, joka on suositeltujen järjestelmävaatimusten mukainen.

### Microsoft Windows Service Pack -päivitykset

Microsoft julkaisee aika ajoin Service Pack -pakkauksia, jotka sisältävät päivityksiä ja korjauksia aiemmin julkaistuihin käyttöjärjestelmiin. Windows 2000:n ja XP:n Service Pack -päivitykset saa Microsoftin web-sivustosta. Hae päivitykset osoitteesta http://www.microsoft.com.

### Asennus

Useita HP:n kuvankäsittelytuotteita

Jos kaksi saman laitteen esiintymää on asennettu, HP:n ratkaisukeskuksessa näkyy kaksi kuvaketta. Laitteen ensimmäisen esiintymän asennuksessa käytetään tavallisesti laitteen nimeä (esimerkiksi HP Deskjet X) ja toisen esiintymän asennuksessa lisänimeä ”kopio 1”. Näitä kuvakkeiden nimiä voi muuttaa tulostinkansiossa kirjoittamalla uuden nimen. Esimerkki: ”HP Deskjet X - koti” ja ”HP Deskjet X - työ”. Näiden nimien muuttaminen muuttaa myös tilakuvakkeen nimeä ja laiteluettelossa olevaa nimeä HP:n ratkaisukeskuksessa.

### Asennusongelmat

### Palautuminen epäonnistuneesta asennuksesta

Jos asennus epäonnistuu, HP suosittelee, että luet painetussa käyttöoppaassa olevat vianmääritystiedot. Jos asennusongelmat jatkuvat, voit jatkaa epäonnistuneen asennuksen vianmääritystä osoitteessa http://www.hp.com/support.

### Vianmääritys

Lisää vianmääritysohjeita on laitteen mukana toimitetun käytönaikaisen ja painetun käyttöoppaan vianmääritystiedoissa ja HP-tukisivustossa osoitteessa http://www.hp.com/support.

### Laitetta ei tunnisteta

Jos laitetta ei tunnisteta:

- Varmista, että USB-kaapeli on kytketty oikein. Irrota USB-kaapeli, katso liittimen päätä ja kytke kaapeli sitten oikein päin USB-porttiin. Varmista, ettei liitin ole ylösalaisin. Kytke USB-kaapelin toinen pää HP-laitteen USB-porttiin pohjaan asti ja toinen pää tietokoneen USB-porttiin. Kytke USB-kaapeli HP-laitteen takapaneelissa olevaan USB-porttiin. Joissakin laitteissa, kuten Deskjet-tulostimissa, on USB-portti myös etupaneelissa. Se on tarkoitettu kameran kytkemiseen. HP-laitetta ei voi kytkeä tietokoneeseen tämän etupaneelin USB-portin kautta.
- Varmista, että laitteeseen on kytketty virta. Laitteita ei tunnisteta, ellei niihin ole kytketty virtaa.
- Kytke USB-kaapeli toiseen USB-porttiin tietokoneessa.
- Käytä enintään 5 metrin pituista USB-kaapelia.

Jos laitteen mukana on toimitettu asennusopas, lue huolellisesti siinä olevat tiedot laitteen kytkemisestä tietokoneeseen.

### HP Photosmart -kuvankäsittelysovellukset

Tietokoneeseen voi olla asennettu HP Photosmart Premier-, HP Photosmart Essential- ja HP Photosmart Express -ohjelmistot. Asennetut ohjelmistot määräytyvät sen mukaan, mitä HP:n laitteita sinulla on ja mitä asennusasetuksia on valittu. Kaikki sovellukset voivat olla asennettuina tietokoneeseen samanaikaisesti, ja voit käyttää sovelluksista mitä tahansa tarpeen mukaan.

### Tietoja ohjelmiston käyttöoikeudesta

- Expat XML Parser (käytetään sisäisesti HP:n ohjelmistossa)

Copyright (c) 1998, 1999, 2000 Thai Open Source Software Center Ltd.

Tämän ohjelmiston kopion ja siihen liittyvien asiakirjatiedostojen ("Ohjelmisto") haltijalle myönnetään veloituksetta rajoittamattomat oikeudet toimia ohjelmiston kanssa, mukaan luettuna ohjelmiston käyttö, kopiointi, muokkaus, yhdistäminen toiseen ohjelmaan, julkaisu, jakelu, edelleen lisensointi ja/tai ohjelmiston kopioiden myynti sekä myöntää nämä oikeudet henkilöille, joille ohjelmisto on luovutettu, seuraavin ehdoin:

Edellä oleva tekijänoikeusilmoitus ja tämä käyttöoikeusilmoitus on liitettävä kaikkiin Ohjelmiston kopioihin tai olennaisiin osiin.

OHJELMISTO ON TOIMITETTU "SELLAISENAAN", ILMAN MINKÄÄNLAISIA TAKUITA, VÄLITTÖMIÄ TAI VÄLILLISIÄ, MUKAAN LUKIEN MUTTA EI RAJOITTUEN NÄIHIN, MYYTÄVYYDEN, TIETTYYN TARKOITUKSEEN SOPIVUUDEN JA KOLMANSIEN OSAPUOLTEN OIKEUKSIEN LOUKKAAMATTOMUUDEN TAKUU. OHJELMISTON TEKIJÄT TAI SEN TEKIJÄNOIKEUKSIEN HALTIJAT EIVÄT MILLÄÄN TAVOIN OLE VASTUUSSA VAATIMUKSISTA, VAHINGONKORVAUKSISTA TAI MUISTA VASTUISTA, TOIMISSA, SOPIMUKSISSA, SOPIMUSRIKOISSA TAI MUULLA TAVALLA, JOKA AIHEUTUU OHJELMISTOSTA, SEN KÄYTÖSTÄ TAI MUISTA SIIHEN LIITTYVISTÄ SEIKOISTA TAI ON YHTEYDESSÄ NÄIHIN.

Windows® ja Microsoft Windows® ovat Microsoft Corp. -yhtiön rekisteröityjä tavaramerkkejä Yhdysvalloissa. Copyright(c) Hewlett-Packard Co. 2006. Nämä tiedot voivat muuttua ilman ennakkoilmoitusta, ja ne annetaan "sellaisinaan" ilman mitään takuita. Hewlett-Packard ei ole vastuuvelvollinen mistään tämän materiaalin käyttämiseen liittyvistä suorista, epäsuorista, erityisistä, satunnaisista tai välillisistä vahingoista.

Sivun alkuun