Vigtigt-fil til HP Deskjet Consumer

Seneste opdatering: 28. marts 2007

Tak, fordi du har købt et HP-produkt. Læs dette dokument, når du skal installere og bruge din HP Deskjet-hardware og -software. Det indeholder vigtige oplysninger, der er blevet tilgængelige efter online Hjælp og den trykte Brugervejledning er færdiggjort.

HP's webside indeholder yderligere oplysninger om support, softwareopgradering, softwareinstallation/afinstallation, ofte stillede spørgsmål, understøttelse af nye operativsystemer samt generelle supportoplysninger vedrørende dit HP Deskjet-produkt. Linket til HP's webside er http://www.hp.com/support.

### Indhold

Opsætning og systemkrav

> Minimumskrav for alle systemer

> Minimumskrav for Windows-systemer

> Generelle oplysninger om installation og opsætning

> Microsoft Windows Service Packs

Installation

> Flere HP-billedbehandlingsprodukter

> Installationsproblemer

Fejlfinding

> Enhed genkendes ikke

> HP Photosmart-billedbehandlingsprogrammer

### Opsætning og systemkrav

Dette afsnit indeholder oplysninger om forskellige krav, som systemet skal overholde, før du kan installere denne softwarepakke.

### Minimumskrav for alle systemer

- Cd-rom- eller dvd-rom-drev
- Ledig USB-port samt USB-kabel
- SVGA 800 x 600 skærm med 16-bit farve (32-bit farve anbefales) Adobe® Acrobat® Reader 5 eller nyere anbefales
- Til fuldfarvescanning på All-in-One printere kræves 50 MB ekstra ledig plads på harddisken
- Internetadgang anbefales
- 700 MB ledig plads på harddisken til installation af software (HP Deskjet D Series)
- 900 MB ledig plads på harddisken til installation af software (HP Deskjet F Series)
- Microsoft® Internet Explorer® 6 eller senere

### Minimumsystemkrav

- Microsoft® Windows® Vista

- En moderne 800 MHz 32-bit (x86) eller 64-bit (x64) processor (1 GHz eller større anbefales)
- 512 MB RAM (1 GB eller mere anbefales)

- Microsoft Windows XP Home, XP Professional, XP Professional x64 Edition, XP Media Center Edition, XP Starter Edition og Tablet PC Edition

- Alle Intel® Pentium® II, Celeron® eller kompatible processorer, 233 MHz (Pentium III 300 MHz eller større anbefales)
- 128 MB RAM (256 MB eller mere anbefales)

- Microsoft Windows XP Professional x64 Edition

- Alle AMD® Athlon 64, AMD Opteron, Intel Xeon med Intel EM64T-understøttelse, Intel Pentium 4 med Intel EM64T-understøttelse
- 256 MB RAM (512 MB eller mere anbefales)

- Microsoft Windows 2000 (Service Pack 3 eller senere)*

- Grundlæggende HP-udskrivningsløsning (og scanning, hvis du har en All-in-One printer) understøttes. (Den komplette HP Photosmart-softwareløsning understøttes ikke på Windows 2000)
- Alle Intel® Pentium® II, Celeron® eller kompatible processorer, 233 MHz (Pentium III 300 MHz eller større anbefales)
- 64 MB RAM (128 MB eller mere anbefales)

(Understøtter ikke Windows 95, 98, 98 Second Edition, Me, 3.1, NT® 4.0, DOS, 2003 Server.)

### Generelle oplysninger om installation og opsætning

- Der kræves administratorrettigheder for at installere eller afinstallere HP Photosmart-softwaren.
- HP Photosmart-softwaren understøtter forskellige HP-produkter. Som standard installeres HP Photosmart-softwaren i mappen C:\Programmer\HP. Du kan vælge en anden mappe, første gang du installerer HP Photosmart-softwaren på en computer. Når du efterfølgende installerer andre HP-produkter, der bruger HP Photosmart-softwaren, installeres de automatisk i den mappe, du brugte til den første installation. Hvis du vil ændre den mappe, hvor HP-billedbehandlingssoftwaren er installeret, skal du første afinstallere alle HP-billedbehandlingsenheder og HP Photosmart-softwaren og derefter installere alle HP-billedbehandlingsenhederne og HP Photosmart-softwaren igen.
- HP Photosmart-softwaren installeres på samme sprog, som en tidligere installation på det samme system. Hvis du vil ændre sprog for HP Photosmart-softwaren, skal du først afinstallere softwaren for hver enhed, der bruger HP Photosmart-softwaren, selve HP Photosmart-softwaren og derefter installere dem igen. HP Photosmart-softwaren installeres på det samme sprog som pc'ens operativsystem (hvis det pågældende sprog understøttes af HP Photosmart-softwaren).
- HP Photosmart-softwarens funktionalitet vil være begrænset på systemer, som kun lige opfylder minimumsystemkravene. Brug af mange billeder eller videoer kræver et system, der opfylder de anbefalede systemkrav, hvis du skal opnå en acceptabel ydelse og driftssikkerhed.

### Microsoft Windows Service Packs

Microsoft udgiver løbende Service Packs med opgraderinger og rettelser til deres operativsystemer. Windows 2000 og XP Service Packs findes på Microsofts websted. Du kan hente opdateringerne på http://www.microsoft.com.

### Installation

Flere HP-billedbehandlingsprodukter

Når der er installeret flere forekomster af den samme enhed, optræder den to gange i HP Solution Center. Den første forekomst hedder typisk det samme som enheden (f.eks. HP Deskjet X serie), og den anden forekomst kaldes “copy 1.” Du kan omdøbe dem i printermappen. Du kan f.eks. kalde dem "HP Deskjet X - hjemme” og “HP Deskjet X - arbejde”. Når disse titler ændres, ændres navnet på statusikonet og enhedsnavnene på listen i HP Solution Center også.

### Installationsproblemer

### Retablering efter mislykket installation

Hvis installationen ikke gennemføres, anbefaler HP, at du gennemgår fejlfindingsoplysningerne i den trykte dokumentation. Hvis du fortsætter med at have problemer, kan du finde flere forslag til fejlfinding i forbindelse med mislykket installation på http://www.hp.com/support

### Fejlfinding

Der er mere hjælp til fejlfinding i online Hjælpen eller den trykte dokumentation, der fulgte med din enhed. Se også HP's support websted på http://www.hp.com/support.

### Enhed genkendes ikke

Hvis din enhed ikke genkendes:

- Kontroller, at USB-kablet er tilsluttet korrekt. Tag USB-kablet ud, og kontroller, at stikket passer til USB-porten. Pas på ikke at sætte det i på hovedet. Sæt den ene ende af USB-kablet helt ind i USB-porten på HP-enheden og den anden ende i stikket bag på computeren. Kontroller, at du har sat USB-kablet i USB-porten bag på enheden. Nogle enheder, f.eks. Deskjet-printere, har en USB-port på fronten til direkte tilslutning af kameraer. Denne USB-port på fronten kan ikke bruges til at slutte enheden til din computer.
- Kontroller, at enheden er tændt. Enheder genkendes ikke, hvis de er slukket.
- Prøv at at sætte USB-kablet i et andet USB-stik på computeren.
- USB-kablet må maksimalt være 5 meter langt.

Hvis der følger en opsætningsvejledning med din enhed, kan du i den se, hvordan du slutter enheden til pc'en.

### HP Photosmart-billedbehandlingsprogrammer

Alt efter hvor mange HP-enheder du ejer, samt hvilke installationsmuligheder du har valgt, kan du have følgende programmer installeret: HP Photosmart Premier, HP Photosmart Essential og HP Photosmart Express. Alle programmerne kan installeres på den samme computer, så du kan bruge de programmer, du foretrækker.

### Oplysninger om softwarelicens

- Expat XML Parser (bruges internt af HP-softwaren)

Copyright (c) 1998, 1999, 2000 Thai Open Source Software Center Ltd.

Enhver person, der har anskaffet en kopi af denne software og tilhørende dokumentationsfiler ("Software"), bevilliges hermed tilladelse til gratis og uden begrænsninger at handle med Softwaren, herunder men ikke begrænset til retten til at bruge, kopiere, ændre, sammenflette, udgive, distribuere, give i underlicens og/eller sælge kopier af Softwaren, og til at tillade personer til hvem Softwaren er leveret at gøre det samme, i henhold til følgende betingelser:

Ovenstående copyright-meddelelse og denne tilladelsesmeddelelse skal inkluderes i alle kopier eller væsentlige dele af Softwaren.

SOFTWAREN LEVERES SOM DEN "ER OG FOREFINDES" UDEN NOGEN FORMER FOR GARANTI, HVERKEN UDTRYKKELIGE ELLER UNDERFORSTÅEDE, HERUNDER MEN IKKE BEGRÆNSET TIL GARANTIER FOR SALGBARHED, EGNETHED TIL ET BESTEMT FORMÅL SAMT INGEN KRÆNKELSE. FORFATTERNE ELLER COPYRIGHT-EJERNE KAN UNDER INGEN OMSTÆNDIGHEDER GØRES ANSVARLIGE FOR FORDRINGER, SKADER ELLER ANDET ERSTATNINGSANSVAR, UANSET OM DETTE ER BASERET PÅ KONTRAKTFORHOLD, UDEN FOR KONTRAKT ELLER ANDET, SOM OPSTÅR I FORBINDELSE MED SOFTWAREN, BRUGEN AF SOFTWAREN ELLER ANDET I FORBINDELSE MED SOFTWAREN.

Windows® og Microsoft Windows® er amerikansk registrerede varemærker tilhørende Microsoft Corp. Copyright(c) Hewlett-Packard Co. 2006. Disse oplysninger kan ændres uden varsel og leveres som de er og forefindes uden nogen garanti. Hewlett-Packard er under ingen omstændigheder ansvarlig for nogen direkte, indirekte, tilfældige skader, følgeskader eller erstatningskrav i forbindelse med brug af dette materiale

Til start af side